*Projekts*

LATVIJAS REPUBLIKAS MINISTRU KABINETS

2019. gada \_\_\_.\_\_\_\_\_\_\_\_ Noteikumi Nr.\_\_\_\_

Rīgā (prot. Nr.\_\_\_.\_\_\_.§)

**Grozījumi Ministru kabineta 2005. gada 5. jūlija noteikumos Nr. 489 “Noteikumi par izglītības programmu minimālajām prasībām veterinārārsta profesionālās kvalifikācijas iegūšanai un par institūcijām, kuru tiešā kontrolē var apgūt praktisko izglītību veterinārārsta profesijā”**

Izdoti saskaņā ar likuma

"Par reglamentētajām profesijām un

profesionālās kvalifikācijas atzīšanu"

6. panta 2. punktu, 26. panta pirmo daļu un 27. panta piekto daļu

Izdarīt Ministru kabineta 2005. gada 5. jūlija noteikumos Nr. 489 “Noteikumi par izglītības programmu minimālajām prasībām veterinārārsta profesionālās kvalifikācijas iegūšanai un par institūcijām, kuru tiešā kontrolē var apgūt praktisko izglītību veterinārārsta profesijā” (Latvijas Vēstnesis, 2005, 107. nr.; 2015, 222. nr.) šādus grozījumus:

1. Papildināt noteikumus ar 1.1 punktu šādā redakcijā:

“1.1 Veterinārārsta izglītības programmas apguve nodrošina, ka studējošais ir apguvis:

1.1 1. atbilstošas zināšanas zinātņu nozarēs, kas ir veterinārārsta darbības pamatā, un Eiropas Savienības tiesību aktos noteiktos ar veterinārārsta darbību saistītos jautājumus;

1.1 2. atbilstošas zināšanas par dzīvnieku ķermeni, funkcijām, uzvedību un fizioloģiskajām vajadzībām, kā arī prasmes un kompetences, kas ir nepieciešamas to kopšanai, barošanai, labklājības uzturēšanai, reproduktīvo funkciju nodrošināšanai un higiēnai;

1.1 3. klīniskās, epidemioloģiskās un analītiskās prasmes un kompetences, kas nepieciešamas dzīvnieku slimību profilaksei, diagnostikai, ārstēšanai, anestēzijai, ķirurģiskai aseptikai, tostarp par individuālu un dzīvnieku grupu nesāpīgu nāvi un zoonozēm;

1.1 4. atbilstošas zināšanas, prasmes un kompetences profilaktiskajā medicīnā, tai skaitā kompetences izmeklēšanā un vērtēšanā;

1.1 5. atbilstošas zināšanas par dzīvnieku barības un dzīvnieku izcelsmes pārtikas produktu higiēnu un tehnoloģijām šo produktu ražošanā un apritē, tai skaitā prasmes un kompetences, kas nepieciešamas, lai izprastu un spētu izskaidrot labo praksi šajos jautājumos;

1.1 6. zināšanas, prasmes un kompetences, atbildīgā un adekvātā veterināro produktu un zāļu lietošanā dzīvnieku ārstēšanai, nodrošinot pārtikas ķēdes drošumu un vides aizsardzības prasības.”

2. Svītrot 2.3.3. apakšpunktā vārdus “un invāzijas slimības”.

3. Svītrot 2.3.13. un 2.3.14. apakšpunktu.

4. Izteikt 2.4.4. apakšpunktu šādā redakcijā:

“2.4.4. lauku ekonomika;”.

5. Svītrot informatīvajā atsaucē uz Eiropas Savienības direktīvām 1. un 2. punktu.

Ministru prezidents A. K. Kariņš

Izglītības un zinātnes ministre I. Šuplinska

Iesniedzējs:

Izglītības un zinātnes ministre I. Šuplinska

Vizē:

Valsts sekretāre L. Lejiņa

I.Stūre, 67047899

Inese.Sture@izm.gov.lv